Miljøtiltak under Fadderfestivalen 2019

Som vi kan se over hele verden er det store miljøutfordringer, men vi blir mer og mer bevisst på ulike tiltak vi kan gjøre i hverdagen for å forhindre unødvendig miljøforurensing. Fadder 2019 vil bevist fokusere mer på miljøet og ta tak i ulike områder hvor festivalen kan bli «grønnere».

**Innkjøp**

Et av områdene vil dreie som innkjøp. Vi har planlagte handlelister for det vi trenger slik at vi unngår unødvendige kjøp av ting som ikke blir brukt. T-skjortene vi lager for de frivillige blir ikke personalisert med navn, årstall o.l. slik at de kan brukes til neste år. Vi kommer også til å leie færre biler til å transportere det vi trenger, muligens blir det leid El-bil og bruk av våre egne private biler.

**Avfall**

De frivillige samt vi i styret vil passe på at festivalområdet og området rundt på UiS er ryddig og fri for søppel under hele Fadderfestivalen 2019. Her får vi også god hjelp fra vekterne. Vi kommer også til å oppfordre våre matvogner til å benytte seg av resirkulert emballasje eller emballasje som er laget av bioavfall. Ekstra t-skjorter som vi har til overs i forbindelse med Fadderbarn og Faddere skal resirkuleres, det vil gå til materialgjenvinning (for eksempel redesign eller pussefiller) eller energigjenvinning. Vi fokuserer også mye på å bruke mail til informasjons distribusjon istedenfor å sende ut i papirform.

**Fadderstyret 2019 Stavanger, 10.04.2019**